Minasang patatas

Angminasang patatas(Ingles:mashed potato, mashed potatoes, mash),ay pagkain na nabubuo sa pagligis ng mga pinakuluan o pinasingaw napatatas, na karaniwang hinahaluan ng gatas, mantikilya, asin at paminta. Inihahain ito bilangpamutatsa karne o gulay. Sinasangkap ang minasang patatas sa mga ibang pagkain, katulad ngsiomaiatniyoki.
Inirerekomenda ng karamihan ng mga awtor ang paggamit ng "maharinang" patatas na may mataas na rasyo ng amylose sa gawgaw nito upang makamit ang malambot at makremang lapot at itsura.Kabilang sa mga pinakakilalang maharinang uri ng patatas angKing Edward,golden wonder, atred rascalsa Britanya atRussetsa Hilagang Amerika.Gayunpaman, ginagamit ng ilang resipi ang mga "mapagkit" na patatas na nilalaman ng mas maraming amylopectin sa kanilang mga gawgaw para magkaroon ng ibang tekstura o itsura;halimbawa, ginagamit ng isang dinidikdik na uri ng minasang patatas mula sa lutuing Yunnan (sa timog-kanlurang Tsina) ang mga mapagkit na patatas upang makamit ang isang mangunguya at malagkit na tekstura.
Karaniwang nadaragdagan ito ng mantikilya, gatas o krema,asin, atpaminta. Maaari ring gamitin ang mga ibang pampalasa, kagaya ng mga yerba (lalo na angperehilat perero),espesya(lalo na angmoskada),bawang,keso,bacon, sour cream,sibuyaso ang dahon nito, karamelisadong sibuyas, at mustasa.
May isang baryasyon ang Pransiya na dinaragdagan ngapyakna tinatawag napommes duchesse(dukesang patatas); pinipa sapastry tubepara makabuo ng mga kulot na laso at roseta, na pinapahiran ng mantikilya at kinakayumanggi nang kaunti. Ang ilang mga resiping Pranses para sapomme purée(pinuree na patatas) ay gumagamit ng hanggang isang bahagi ng mantikilya sa bawat dalawang bahagi ng patatas.Sa mga mababang-kaloriya o walang-gatas na baryasyon, maaaring palitan ang gatas, krema at mantikilya ngsabaw.
Sinasangkapan angaloo bharta, isang baryasyon mula sa subkontinenteng Indiyano, ng hiniwangsibuyas, mustasa (langis, sarsa o buto),sili, dahon ngunsoyat iba pang mgaespesya. Isang sikat na baryasyon ngaloo bhartasaAssamangalu pitika(Asames:আলু পিটিকা),na paminsan-minsan ay hindi ginagamit ang mustasa at iba pang mga espesya. Kinakain angalu pitikana gumagamit ng inihaw at pinausukang patatas, lalo na sa tagginaw.
Matatagpuan ang isang sinaunang resipi nito saThe Art of Cookery (Sining ng Pagluluto)ni Hannah Glasse noong 1747.Sa kanyang resipi, niligis ang mga patatas sa kasirola kasabay ng gatas, asin, at mantikilya.
Maaaring ihain ang minasang patatas bilangpamutat. Sa Kapuluang Britanya, kilala bilangbangers and mashang mga tsorisong inihain na may kasamang minasang patatas. Maaaring isahog ang minsang patatas sa mga ibang ulam, katulad ngshepherd'satcottage pie,Orkney clapshot,pierogi,colcannon,siomai, pinankeyk na patatas,kinroketangpatatas atniyoki. Kapag malabnaw ang minasang patatas, tinatawag itongmousselinena patatas.
Sa United Kingdom, maaaring ihalo ang malamig na minasang patatas sa mga sariwang itlog at iprito hanggang sa lumutong para makagawa ng keyk na patatas. Ipinapalagay na nagmula ang pagkaing ito saCornwallat sikat itong pang-almusal. Kapag sa halip ay pinagsama ito sa karne at mga tirang gulay, tinatawag itongbubble and squeak.